Document ID: 32008D0842

PADOMES LĒMUMS 2008/842/KĀDP
(2008. gada 10. novembris),
ar ko groza III un IV pielikumu Kopējā nostājā 2007/140/KĀDP par ierobežojošiem pasākumiem pret Irānu
EIROPAS SAVIENĪBAS PADOME,
ņemot vērā Kopējo nostāju 2007/140/EK (1) un jo īpaši tās 7. panta 2. punktu,
tā kā:
(1)
Padome 2007. gada 27. februārī pieņēma Kopējo nostāju 2007/140/KĀDP, ar ko īsteno Apvienoto Nāciju Organizācijas Drošības padomes Rezolūciju 1737 (2006).
(2)
Padome 2008. gada 7. augustā pieņēma Kopējo nostāju 2008/652/KĀDP (2), ar ko groza Kopējo nostāju 2007/140/KĀDP un īsteno Apvienoto Nāciju Organizācijas Drošības padomes Rezolūciju 1803 (2008).
(3)
Kopējā nostājā 2008/652/KĀDP, cita starpā, noteikts, ka valstis modri novēro savā jurisdikcijā esošo finanšu iestāžu darbības ar bankām, kuru domicils ir Irānā, un ar to ārzemju filiālēm un meitasuzņēmumiem, lai izvairītos no tā, ka šādas darbības veicina ar kodolieroču izplatīšanu saistītas darbības vai kodolieroču piegādes sistēmu izstrādi.
(4)
Padome ir apzinājusi to banku, kuru domicils ir Irānā, ārzemju filiāles un meitasuzņēmumus, uz kuriem attiecas Kopējā nostāja 2008/652/KĀDP. Būtu jāparedz, ka uz dažām norādītajām struktūrām attiecas arī saimniecisko līdzekļu iesaldēšana Kopējās nostājas 2007/140/KĀDP 5. panta 1. punkta a) un b) apakšpunkta nozīmē.
(5)
Būtu attiecīgi jāgroza Kopējās nostājas 2007/140/KĀDP III un IV pielikums,
IR PIEŅĒMUSI ŠO LĒMUMU.
1. pants
Kopējās nostājas 2007/140/KĀDP III un IV pielikumu aizstāj ar tekstu šā lēmuma pielikumā.
2. pants
Šis lēmums stājas spēkā tā pieņemšanas dienā.
3. pants
Šo lēmumu publicē Eiropas Savienības Oficiālajā Vēstnesī.
Briselē, 2008. gada 10. novembrī.

Labels: 18
5
11